pythainlp/thai_wikipedia_clean_20230101 huggingface dataset:
จากผลสำรวจความคิดเห็นสาธารณะของแกลลัพประจำ ค.ศ. 2012 ร้อยละ 60 ของคนไทยถูกใจผู้นำสหรัฐภายใต้การบริหารของโอบามา กับความไม่พอใจ 14 เปอร์เซนต์ และไม่แน่ใจ 26 เปอร์เซนต์ ใน ค.ศ. 2013 มีนักเรียนต่างชาติ 7,314 คนที่มีถิ่นกำเนิดในประเทศไทยที่กำลังศึกษาอยู่ในสหรัฐ โดยคิดเป็นร้อยละ 0.9 ของชาวต่างชาติทุกคนที่กำลังศึกษาต่อในอเมริกา จากผลสำรวจความคิดเห็นทั่วโลกใน ค.ศ. 2014 พบว่า 73 เปอร์เซนต์ของคนไทยมีมุมมองที่ดีต่อสหรัฐเมื่อเทียบกับ 15 เปอร์เซนต์ที่ไม่ชื่นชอบ
การติดต่อครั้งแรกระหว่างประเทศไทย (ที่รู้จักกันในชื่อสยาม) และสหรัฐ ได้เข้ามาใน ค.ศ. 1818 เมื่อกัปตันเรือชาวอเมริกันเดินทางมาที่ประเทศนี้ โดยมีจดหมายจากประธานาธิบดี เจมส์ มอนโร จากสหรัฐ ส่วนอิน-จัน ได้ย้ายถิ่นไปในช่วงต้นคริสต์ทศวรรษ 1830 ครั้น ค.ศ. 1832 ประธานาธิบดี แอนดรูว์ แจ็กสัน ได้ส่งรัฐทูต เอดมันด์ โรเบิตส์ ของเขา ผ่านทางเรือสลุปศึก"พีค็อก" ของสหรัฐ ไปยังราชสำนักโคชินไชนา, สยาม และมัสกัต โรเบิตส์ได้สรุปสนธิสัญญาไมตรีและพาณิชย์เมื่อวันที่ 20 มีนาคม ค.ศ. 1833 โดยเจ้าพระยาพระคลังเป็นตัวแทนของกษัตริย์พระนั่งเกล้า ลงนามให้สัตยาบันแลกเปลี่ยนวันที่ 14 เมษายน ค.ศ. 1836 และประกาศใช้เมื่อวันที่ 24 มิถุนายน ค.ศ. 1837 ส่วนแพทย์นาวี วิลเลียม รัสเชนเบอร์เกอร์ ได้มาพร้อมกับภารกิจหวนคืนเพื่อแลกเปลี่ยนสัตยาบัน รายงานของเขา และของนายโรเบิตส์ได้รับการรวบรวม, แก้ไข และเผยแพร่อีกครั้งในฐานะ "นักการทูตชาวอเมริกันสองคนในสยามยุค 1830" ("Two Yankee Diplomats In 1830's Siam") วันครบรอบ 150 ปีภารกิจของโรเบิตส์เป็นที่เด่นชัดใน ค.ศ. 1982 โดยการออกฉบับพิมพ์ครั้งแรกของ "ความสัมพันธ์ไทย-อเมริกัน ตั้งแต่ พ.ศ. 2376" ("The Eagle and the Elephant: Thai-American relations since 1833") ตามด้วยการตีพิมพ์ใหม่หลายครั้งรวมถึงฉบับเฉลิมพระชนมพรรษา 5 รอบ เมื่อ ค.ศ. 1987 และฉบับกาญจนาภิเษก 50 ปี เมื่อ ค.ศ. 1997 สิ่งนี้ได้รับการยืนยันจากอดีตนายกรัฐมนตรี สมัคร สุนทรเวช ซึ่งใน ค.ศ. 2008 ได้พบกับจอร์จ ดับเบิลยู. บุช ใน "การเฉลิมฉลองครบรอบ 175 ปี ความสัมพันธ์ไทย–สหรัฐ"
ประเทศไทยจึงเป็นชาติในเอเชียชาติแรกที่ได้ทำข้อตกลงทางการทูตอย่างเป็นทางการกับสหรัฐ ซึ่งเป็นสิบเอ็ดปีก่อนต้าชิง และยี่สิบเอ็ดปีก่อนโทกูงาวะญี่ปุ่น ส่วนในเดือนพฤษภาคม ค.ศ. 1856 ทาวน์เซนด์ แฮร์ริส ตัวแทนของประธานาธิบดี แฟรงกลิน เพียร์ซ ได้เจรจาขอแก้ไช"สนธิสัญญาทางไมตรี พาณิชย์ และการเดินเรือ" กับผู้แทนของพระบาทสมเด็จพระจอมเกล้าเจ้าอยู่หัว (รัชกาลที่สี่) ที่ให้สิทธิสภาพนอกอาณาเขตเพิ่มเติมแก่ชาวอเมริกัน ซึ่งสตีเฟน แมตตทูน มิชชันนารีชาวอเมริกันผู้ทำหน้าที่เป็นล่ามแปลภาษาของแฮร์ริส ได้รับการแต่งตั้งให้เป็นกงสุลสหรัฐคนแรกประจำสยาม (บทละคร"เดอะคิงแอนด์ไอ"ของร็อดเจอร์ส และแฮมเมอร์สไตน์ กล่าวถึงผ่านสิ่งนั้นว่าพระมหากษัตริย์มีแผนที่จะส่งช้างศึกไปช่วยประธานาธิบดีลินคอล์นในมหาสงคราม ซึ่งจดหมายฉบับจริงส่งโดยพระบาทสมเด็จพระจอมเกล้าเจ้าอยู่หัวหลังได้รับของขวัญจากสหรัฐ โดยส่งไปยังประธานาธิบดีเมื่อเจมส์ บูแคนัน ดำรงตำแหน่ง เพื่อเสนอช้างสำหรับผสมพันธุ์ไม่ใช่การทำสงคราม ซึ่งลินคอล์นได้รับข้อเสนอ แต่ปฏิเสธไปอย่างสุภาพ)
เนื่องในโอกาสครบรอบ 150 ปีของความสัมพันธ์ มีการเปิดเผยว่าประธานาธิบดี แอนดรูว์ แจ็กสัน ได้ถวายดาบทองคำรูปช้างและนกอินทรีด้ามทองแด่พระมหากษัตริย์ (ซึ่งต่อมาเป็นที่รู้จักในฐานะพระบาทสมเด็จพระนั่งเกล้าเจ้าอยู่หัว) พระองค์ยังได้รับการเสนอพรูฟเซตเหรียญอเมริกัน ซึ่งรวมถึง 1804 ดอลลาร์ "คิงออฟสยาม" ที่เกิดขึ้นใน ค.ศ. 1834 ชุดดังกล่าวซึ่งไม่มีเหรียญทองแจ็กสันถูกจัดซื้อด้วยราคาเป็นประวัติการณ์ที่ 8.5 ล้านดอลลาร์สหรัฐโดยสตีเวน แอล. คอนทูร์ซี ซึ่งเป็นประธานผู้ค้าส่งเหรียญหายากของเออร์ไวน์ รัฐแคลิฟอร์เนียเมื่อวันที่ 1 พฤศจิกายน ค.ศ. 2005 ชุดนี้ขายโดยโกลด์เบิร์กคอยส์แอนด์คอลเลกติเบิลส์ออฟเบเวอร์ลีฮิลส์ รัฐแคลิฟอร์เนีย ในนามของเจ้าของที่ไม่ระบุชื่อ ซึ่งอธิบายว่าเป็น "ผู้บริหารธุรกิจฝั่งตะวันตก" โดยซื้อมาในราคา 4 ล้านดอลลาร์สหรัฐเมื่อสี่ปีก่อน
ต้นคริสต์ศตวรรษที่ 20.
หลังจากการเสียชีวิตของที่ปรึกษาทั่วไปด้านการต่างประเทศ เจ้าพระยาอภัยราชาสยามานุกูลกิจ ใน ค.ศ. 1902 พระยาสุริยานุวัตรซึ่งเป็นอัครราชทูตสยามในปารีสได้รับคำสั่งให้หาคนมาแทน พระยาสุริยานุวัตรไม่สามารถหาผู้สมัครที่เหมาะสมในยุโรปได้ จึงแจ้งให้พระยาอรรคราชวราทรซึ่งเป็นอัครราชทูตสยามในวอชิงตันภายใต้สถานการณ์นี้ เขาได้ตัดสินใจที่จะมีส่วนร่วมกับชาวอเมริกัน โดยใน ค.ศ. 1903 อดีตนักการทูตสหรัฐ เอดเวิร์ด เฮนรี สตรอเบิล ได้ลาออกจากตำแหน่งศาสตราจารย์ด้านกฎหมายระหว่างประเทศของเบมิสที่โรงเรียนกฎหมายฮาวาร์ด เพื่อเป็นตัวแทนราชอาณาจักรสยามในเดอะเฮก ที่ศาลสันติภาพระหว่างประเทศ—ซึ่งเจ้าพระยาอภัยราชาสยามานุกูลกิจเคยเป็นสื่อในการสถาปนา ครั้นใน ค.ศ. 1906 สตรอเบิลได้ย้ายมาที่กรุงเทพเพื่อรับตำแหน่งที่ปรึกษาทั่วไป ซึ่งเขาเสียชีวิตเมื่อวันที่ 15 มกราคม ค.ศ. 1908 ในบรรดาผู้สืบทอด ได้แก่ เจนส์ เวสเตนการ์ด (ค.ศ. 1909–1914), วอลคอต พิตคิน (ค.ศ. 1915–1917), เอลดอน เจมส์ และฟรานซิส บี. แซร์—ทั้งหมดยกเว้นพิตคิน เป็นอดีตศาสตราจารย์ด้านกฎหมายของฮาร์วาร์ด "รัฐบาลสยามไว้วางใจให้ที่ปรึกษาอเมริกันในการต่างประเทศทำหน้าที่เพื่อประโยชน์สูงสุดของสยาม โดยมอบอำนาจและความรับผิดชอบให้แก่เขา เขาได้รับอนุญาตให้มีอิสระในการทำงานในระดับหนึ่ง เขาอยู่ในฐานะทนายความ, นักกฎหมาย, ผู้แก้ต่าง และที่ปรึกษาด้านนโยบาย ซึ่งที่ปรึกษาชาวอเมริกันมีส่วนสำคัญในการบรรลุข้อสรุปของการเจรจาสนธิสัญญากับชาติตะวันตก งานเลี้ยงอาหารค่ำประจำทำเนียบขาวครั้งแรกของสหรัฐในคริสต์ศตวรรษที่ยี่สิบ และงานเลี้ยงอาหารค่ำประจำทำเนียบขาวครั้งที่สองที่เคยเกิดขึ้นในเดือนเมษายน ค.ศ. 1931 ขณะที่พระบาทสมเด็จพระปกเกล้าเจ้าอยู่หัวเสด็จเยือนอเมริกาเพื่อเข้ารับการผ่าตัดพระเนตร" ข้อตกลงเกี่ยวกับความสัมพันธ์ระหว่างสองประเทศได้ลงนามในวอชิงตัน ดี.ซี. เมื่อวันที่ 16 ธันวาคม ค.ศ. 1920
ซีโต้.
ใน ค.ศ. 1954 ประเทศไทยได้เข้าร่วมองค์การสนธิสัญญาป้องกันภูมิภาคเอเชียตะวันออกเฉียงใต้ (SEATO) เพื่อเป็นพันธมิตรอย่างแข็งขันของสหรัฐในสงครามเย็นในทวีปเอเชีย ส่วนใน ค.ศ. 1962 แถลงการณ์ร่วมถนัด-รัสก์ ได้เกิดขึ้น ซึ่งสหรัฐสัญญาว่าจะปกป้องประเทศไทยและให้ทุนสนับสนุนทางการทหาร
สนธิสัญญาไมตรี (ค.ศ. 1966).
นับตั้งแต่สงครามโลกครั้งที่สอง สหรัฐและไทยได้พัฒนาความสัมพันธ์ที่ใกล้ชิด ดังที่สะท้อนให้เห็นในสนธิสัญญาทวิภาคีหลายฉบับ และจากการที่ทั้งสองประเทศมีส่วนร่วมในกิจกรรมและข้อตกลงพหุภาคีของสหประชาชาติ ข้อตกลงระดับทวิภาคีหลักคือสนธิสัญญาไมตรีและความสัมพันธ์ทางเศรษฐกิจ ค.ศ. 1966 ซึ่งอำนวยความสะดวกให้บริษัทในสหรัฐและไทยสามารถเข้าถึงตลาดของกันและกันได้ ส่วนข้อตกลงที่สำคัญอื่น ๆ กล่าวถึงการใช้พลังงานปรมาณูของพลเรือน, การขายสินค้าเกษตร, การรับประกันการลงทุน ตลอดจนความช่วยเหลือทางการทหารและเศรษฐกิจ
ข้อเสนอเขตการค้าเสรี (ค.ศ. 2004–ปัจจุบัน).
ในเดือนมิถุนายน ค.ศ. 2004 สหรัฐและไทยริเริ่มการเจรจาในเรื่องความตกลงการค้าเสรีที่จะลดและดำจัดกำแพงการค้าและการลงทุนระหว่างสองประเทศ การเจรจาครั้งนี้จัดขึ้นหลังการยุบรัฐสภาไทยในเดือนกุมภาพันธ์ ค.ศ. 2006 และรัฐประหารในเดือนกันยายน รัฐบาลทหารใหม่ใช้มาตรการบังคับใช้สิทธิสำหรับยากำจัดเอชไอวีบางส่วน ซึ่งทำให้การเจรจาเขตการค้าเสรีสิ้นสุดลง
รัฐประหารในไทย ค.ศ. 2014.
ณ วันที่ 22 พฤษภาคม ค.ศ. 2014 หลังวิกฤตทางการเมืองเป็นเวลา 6 เดือน กองทัพไทยที่นำโดยพลเอก ประยุทธ์ จันทร์โอชา ผู้บัญชาการกองทัพบกไทย ก่อรัฐประหารต่อรัฐบาลรักษาการ จอห์น เคร์รี รัฐมนตรีว่าการกระทรวงการต่างประเทศสหรัฐ ได้ประณามรัฐประหาร โดยกล่าวถึงการตัดสินใจของฝ่ายทหารว่า "น่าผิดหวัง" และ "การกระทำเช่นนี้จะทำให้เกิดผลกระทบเชิงลบต่อความสัมพันธ์ระหว่างสหรัฐ–ไทย โดยเฉพาะความสัมพันธ์ของเรากับกองทัพไทย"
Thailand–United States relations
แหล่งปฐมภูมิ
พระเจ้าทุฏฐคามณีอภัย
พระเจ้าทุฏฐคามณีอภัย  เป็นพระมหากษัตริย์สิงหลผู้ครองกรุงอนุราธปุระระหว่าง พ.ศ. 382 – 406 ทรงมีชื่อเสียงจากการยึดอำนาจจากพระเจ้าเอลาระชาวทมิฬที่ยึดครองกรุงอนุราธปุระมาตั้งแต่ พ.ศ. 338 ต่อมาได้ทรงขยายและปรับปรุงเมืองอนุราธปุุระเพื่อป้องกันการรุกรานจากอริราชศัตรู
เนื่องทรงมีบทบาทสำคัญในประวัติศาสตร์ เรื่องราวของพระองค์จึงถูกเสริมแต่งด้วยตำนานปรัมปรา อย่างไรก็ตามข้อมูลจากจารึกร่วมสมัยพบว่าหลายเรื่องมีมูลความจริง
วาซีลี โซโคลอฟสกี
วาซีลี แดนิโลวิช โซโคลอฟสกี  เป็นนายพลโซเวียตและจอมพลแห่งสหภาพโซเวียตผู้นำกองทัพกองทัพแดงบนแนวรบด้านตะวันออกในช่วงสงครามโลกครั้งที่สอง ในฐานะหัวหน้าเจ้าหน้าที่ของเกออร์กี จูคอฟ โซโคลอฟสกีช่วยวางแผนและดำเนินการยึดครองเบอร์ลิน
วัดคงคารามยะ
เซฟแพลนเน็ต
เซฟแพลนเน็ต  เป็นวงดนตรีแนวอินดี้ป็อป สัญชาติไทย ที่มีเอกลักษณ์คือเสียงกีต้าร์ที่มีความเป็นกีต้าร์แบนด์
เซฟแพลนเน็ต เกิดขึ้นจาก เอ - ฐิติภัทร อรรถจินดา และ ดอย - อภิวิชญ์ คำฟู ซึ่งเป็นสมาชิกในวง Shadow Flare เมื่อสมาชิกในวงมีความเห็นไม่ตรงกัน จึงได้แยกทางกัน แต่เอกับดอยที่มีสไตล์ดนตรีใกล้เคียงกัน จึงชวนกันมาตั้งวงดนตรีใหม่ด้วยกัน และได้มือเบสที่เล่นดนตรีแบ็คอัพให้กับเจลลีร็อกเกต ยี่ - ชยปัญญ์ จันทรานุสนธิ์ ซึ่งเป็นรุ่นน้องของดอยที่เรียนอยู่ที่ วิทยาลัยดุริยางคศิลป์ มหาวิทยาลัยมหิดล มาร่วมงานในภายหลังด้วย โดยความหมายของชื่อวงเซฟแพลนเน็ตนั้นเหมือนเป็นพื้นที่ปลอดภัย เป็นพื้นที่ที่สามารถแสดงผลงานได้อย่างสบายใจ
เซฟแพลนเน็ต มีซิงเกิลแรกชื่อว่า "กล่องดำ" ที่ถูกปล่อยออกมาเมื่อปี พ.ศ. 2559 และยังมีเพลงที่เป็นที่นิยมอย่างเช่น "คำตอบ" และ "กอดความเจ็บช้ำ" ที่เป็นซิงเกิลในอัลบัมเต็ม "Safeboys" อีกด้วย
เซฟแพลนเน็ต จัดคอนเสิร์ตใหญ่ครั้งแรกของตัวเอง เมื่อวันที่ 6 กรกฎาคม พ.ศ. 2562 ในชื่อ "Safeplanet Neonplanet Concert" ณ มนตรี สตูดิโอ โดยมีวง Anatomy Rabbit มาเล่นเปิดอีกด้วย
ปักหมุดรักฉุกเฉิน
ปักหมุดรักฉุกเฉิน  มิวสิกบทเพลงแห่งรักเกาหลีใต้นำแสดงโดย ฮย็อน บิน, ซน เย-จิน, คิม จ็อง-ฮย็อน และ ซอ จี-ฮเย เป็นผลงานซีรีส์แนวโรแมนติกชิ้นใหม่ของนักเขียน พัก จี-อึน ผู้อยู่เบื้องหลังความสำเร็จละครดังระดับเอเชีย "ยัยตัวร้ายกับนายต่างดาว" (2013) และ "เงือกสาวตัวร้ายกับนายต้มตุ๋น" (2016) ร่วมกับผู้กำกับ อี จอง-ฮโย ผู้กำกับละคร "ลุ้นรักฉบับโบนัส" (2019), "Life on Mars" (2018) บอกเล่าเรื่องราวของทายาทสาวจากตระกูลดัง ยุน เซ-รี (รับบทโดย ซน เย-จิน) ที่วันหนึ่งระหว่างที่เธอกำลังเล่นร่มร่อนดันเกิดกระแสลมแรง จนทำให้ต้องร่อนลงจอดฉุกเฉินซึ่งเป็นเขตพื้นที่ของประเทศเกาหลีเหนือ ซึ่งทำให้เธอได้พบกับ รี จอง-ฮย็อก (รับบทโดย ฮย็อน บิน) เจ้าหน้าที่กองทัพของเกาหลีเหนือที่เกิดตกหลุมรักเธอหลังจากที่ให้ความช่วยเหลือ พยายามซ่อนตัวและปกป้องเธอ
ละครออกอากาศทางช่องทีวีเอ็นในเกาหลีใต้ และเน็ตฟลิกซ์ทั่วโลก ในระหว่างวันที่ 14 ธันวาคม ค.ศ. 2019 ถึงวันที่ 16 กุมภาพันธ์ ค.ศ. 2020 เป็นละครที่มีเรตติงสูงที่สุดของทีวีเอ็น และสูงสุดอันดับสามของละครโทรทัศน์เกาหลีใต้ในประวัติศาสตร์ช่องเคเบิล
เจ้าชายฟูมิฮิโตะ อากิชิโนโนมิยะ
เจ้าชายโยะชิฮิโตะ เจ้าคะสึระ
เจ้าชายโนริฮิโตะ ทากามาโดโนมิยะ
เจ้าชายโนบูฮิโตะ ทากามัตสึโนมิยะ
เจ้าชายฮิโระยะซุ เจ้าฟุชิมิ
เจ้าชายทากาฮิโตะ มิกาซาโนมิยะ
เจ้าชายโคะโตะฮิโตะ เจ้าคังอิน
เจ้าหญิงชิกะโกะ เจ้าคะซุ
เจ้าชายยาซูฮิโตะ ชิจิบูโนมิยะ
เจ้าหญิงไอโกะ โทชิโนมิยะ
เจ้าหญิงซาจิโกะ ฮิซาโนมิยะ
เฮอร์เชล กรินสปัน
กฎบัตรเนือร์นแบร์ก
SS-Gruppenführer
แคว้นโชชู
เอซคอมแบท
บันไดนัมโคเอนเตอร์เทนเมนต์
บริษัทบันไดนัมโคเอนเตอร์เทนเมนต์  เป็นบริษัทพัฒนาและและจัดจำหน่ายวิดีโอเกมข้ามชาติของญี่ปุ่น มีสำนักงานใหญ่ที่แขวงมินาโตะ กรุงโตเกียว และมีสาขาในต่างประเทศคือบันไดนัมโคเอนเตอร์เทนเมนต์อเมริกาและบันไดนัมโคเอนเตอร์เทนเมนต์ยุโรปซึ่งมีสำนักงานใหญ่ตั้งอยู่ที่เมืองซานตาคลาร่า รัฐแคลิฟอร์เนีย และเมืองลียง ประเทศฝรั่งเศส บันไดนัมโคเอนเตอร์เทนเมนต์เป็นบริษัทในเครือของบันไดนัมโคโฮลดิงส์
บันไดนัมโคเอนเตอร์เทนเมนต์ก่อตั้งขึ้นเมื่อวันที่ 31 มีนาคม ค.ศ. 2006 หลังจากการควบรวมกิจการระหว่างนัมโคและบันได เมื่อวันที่ 29 กันยายน ค.ศ. 2005 แต่เดิมรู้จักกันในชื่อนัมโคบันไดเกมพวกเขารวมทั้งบันไดเกมและนัมโคเน็ตเวิร์กในเดือนมกราคมเพื่อสร้างแผนกย่อยในภูมิภาคอเมริกาเหนือนัมโคบันไดเกมอเมริกา นัมโคบันไดเกมได้สนับสนุนแผนกวิดีโอเกมของบันเพรสโตใน ค.ศ. 2008 และปิดตัวบันไดเน็ตเวิร์กใน ค.ศ. 2009 การดำเนินงานด้านการพัฒนาถูกแยกออกเป็นบริษัทใหม่ใน ค.ศ. 2012 ในชื่อบันไดนัมโคสตูดิโอส์เพื่อช่วยสร้างเวลาในการพัฒนาที่เร็วขึ้นและการทำงานร่วมกันที่แน่นขึ้นระหว่างทีมพัฒนา บริษัทได้เปลี่ยนชื่อเป็นบันไดนัมโคเกมใน ค.ศ. 2014 ก่อนจะเป็นบันไดนัมโคเอนเตอร์เทนเมนต์ซึ่งเป็นชื่อปัจจุบันของบริษัทใน ค.ศ. 2015
บันไดนัมโคเอนเตอร์เทนเมนต์ผลิตแฟรนไชส์วิดีโอเกมที่ทำยอดขายมากกว่าหลายล้านชุดรวมถึง "เทคเคน", "แพ็ก-แมน", "กาแลกเซียน", "กันดั้ม", "เทลส์", "โซลคาลิเบอร์", "เอซคอมแบต" และ "ไทโกะโนะทัตสึจิน" และเป็นผู้จัดจำหน่ายวิดีโอเกมรายใหญ่อันดับสามของญี่ปุ่นและใหญ่เป็นอันดับเจ็ดของโลก บริษัทยังเป็นเจ้าของลิขสิทธิ์ให้กับแฟรนไชส์สื่อญี่ปุ่นหลายแห่งเช่น "ดราก้อนบอล", "วันพีซ" และ "นารูโตะ" บันไดนัมโคเอนเตอร์เทนเมนต์ยังเป็นพื้นที่การพัฒนาที่สำคัญของ "หน่วยกลยุทธ์ทางธุรกิจเนื้อหา" (Content SBU) ของบันไดนัมโคกรุ๊ป และยังเป็นสาขาวิดีโอเกมหลักของบันไดนัมโคโฮลดิงส์
นัมโคบันไดเกม
บันไดนัมโคเกม
แฮร์มัน กรึนชปัน
แอนสท์ ฟอม รัท
โตเกียวซานาดู
โตเกียวซานาดู  เป็นวิดีโอเกมแนวแอ็กชันเล่นตามบทบาท พัฒนาโดยนิฮอนฟาลคอม เกมนี้เป็นส่วนหนึ่งของชุดเกม "ซานาดู" และได้รับการพัฒนาออกมาจากความปรารถนาของนิฮอนฟาลคอมในการสร้างเกมประเภทที่หลากหลายและการตั้งค่าที่แตกต่างจากแฟรนไชส์เกมแนวเล่นตามบทบาทอื่น ๆ ได้แก่ "เดอะเลเจนด์ออฟฮีโรส์" และ "อีส" ตัวเกมวางจำหน่ายครั้งแรกในญี่ปุ่นสำหรับเครื่องเพลย์สเตชันวิต้า ในเดือนกันยายน ค.ศ. 2015 และทั่วโลกในเดือนมิถุนายน ค.ศ. 2017 ตัวเกมเวอร์ชันปรับปรุงของ "โตเกียวซานาดู" วางจำหน่ายในชื่อ โตเกียวซานาดูอีเอกซ์พลัส  โดยได้วางจำหน่ายในญี่ปุ่นสำหรับเครื่องเพลย์สเตชัน 4 ในเดือนกันยายน ค.ศ. 2016 และทั่วโลกในเดือนธันวาคม ค.ศ. 2017 พร้อมกับการพอร์ดลงไมโครซอฟท์ วินโดวส์
นิตยสารวิดีโอเกมญี่ปุ่น "แฟมิซือ" ให้คะแนนรีวิวเกม "โตเกียวซานาดู" ที่ 32/40 คะแนน ตัวเกมแบบกล่องของ "โตเกียวซานาดู" มียอดขายรวม 88,879 ชุดภายในสัปดาห์แรกของการวางจำหน่ายที่ประเทศญี่ปุ่น โดยทำสถิติยอดขายซอฟต์แวร์สำหรับสัปดาห์นั้น ๆ โดยมียอดขายมากกว่า 112,000 ชุดภายในสามสัปดาห์
โตเกียวซานาดูอีเอกซ์พลัส
Tokyo Xanadu eX+
อัครทูตสวรรค์กาบรีเอล
กาแอร์เซ แค็งก์
เคอาร์ซี เคงก์ เป็นสโมสรฟุตบอลเบลเยียม ตั้งอยู่ที่เคงก์ในมณฑลลิมเบิร์ก ปัจจุบันลงแข่งขันในเบลเจียนเฟิสต์ดิวิชัน เอ โดยสโมสรชนะเลิศในลีกทั้งหมด 4 สมัย ในฤดูกาล 1998–99, 2001–02, 2010–11 และ 2018–19 และชนะเลิศเบลเจียนคัพอีก 4 สมัย ส่วนในระดับทวีป ได้เข้าร่วมแข่งขันในยูฟ่าแชมเปียนส์ลีก รอบแบ่งกลุ่ม 3 ครั้ง ในฤดูกาล 2002–03, 2011–12 และ 2019–20
สโมสรก่อตั้งขึ้นใน ค.ศ. 1988 ด้วยการควบรวมกิจการกับ KFC Winterslagfrom และในปัจจุบัน เคงก์ ถือเป็นหนึ่งในสโมสรที่ประสบความสำเร็จมากที่สุดในประเทศ โดยได้เข้าร่วมแข่งขันในระดับทวีปอยู่บ่อยครั้ง สโมสรได้เล่นในลีกสูงสุดนับตั้งแต่ฤดูกาล 1996–97 สนามเหย้าของพวกเขาคือลูมินัสอารีนา และสีชุดคือสีน้ำเงินและขาว
ปฏิวาทะ
List of WWE tournaments
Impact World Tag Team Championship
List of Impact World Tag Team Champions
ขาลฺสา
ไศวะ
ไวษณพ
รวมพลมาสค์ไรเดอร์ FINAL บิลด์ &amp; เอ็กเซด และลีเจนด์ไรเดอร์
รวมพลมาสค์ไรเดอร์ FINAL บิลด์ &amp; เอ็กเซด และลีเจนด์ไรเดอร์ หรือในชื่อภาษาญี่ปุ่น มาสค์ไรเดอร์เฮเซเจนเนอเรชันส์ FINAL บิลด์ &amp; เอ็กเซด with เลเจนด์ไรเดอร์  เป็นภาพยนตร์ซีรีส์มาสค์ไรเดอร์ ฉายเมื่อวันที่ 9 ธันวาคม ค.ศ. 2017 ที่โรงภาพยนตร์ในประเทศญี่ปุ่น
สัตว์ประหลาดและนักรบที่ปรากฏในภาพยนตร์.
มาสค์ไรเดอร์บิลด์ เอ็กเซดฟอร์ม.
ร่างที่ใช้ด็อกเตอร์ฟูลบอทเทิล และ เกมฟูลบอทเทิลในการแปลงร่าง&lt;ref name="tvm12"&gt;&lt;/ref &gt;โดยรูปร่างโดยรวมนั้นเหมือนกับ มาสค์ไรเดอร์เอ็กเซด ต่างกันเพียงแต่เข็มขัดที่สวมยังเป็น บิลด์ไดรเวอร์ สามารถใช้กาชาคอนเบรกเกอร์ และ ดริลครัชเชอร์พร้อมกันได้
ไคเซอร์ซิสเต็ม.
เมโอโตะ อิวะ
เมโอโตะ อิวะ  หรือชื่ออื่น ๆ เช่น หินแต่งงาน, หินคู่รัก เป็นเกาะหินโด่งสองก้อนนอกชายฝั่งทะเลของเมืองฟูตามิ จังหวัดมิเอะ ประเทศญี่ปุ่น หินทั้งสองเชื่อมกันด้วยเชือกเส้นใหญ่ที่เรียกว่า "ชิเมนาวะ" หินนี้ถือเป็นหินศักดิ์สิทธิ์ของศาลเจ้าชินโตฟูตามิ โอกิตามะ  ตามศาสนาชินโตถือว่าหินทั้งสองสื่อถึงการรวมกันของการสร้างคามิสององค์ คือ อิซานามิ และ อิซานางิ หินทั้งสองจึงเป็นเหมือนสัญลักษณ์ของความเป็นหนึ่งเดียวในการแต่งงานของบุรุษและสตรี ส่วนเชือกที่ใช้เชื่อมนั้นมีน้ำหนักกว่าหนึ่งตัน จึงต้องมีการเปลี่ยนประจำหลายครั้งต่อปีในพิธีพิเศษ หินก้อนที่สูงกว่าสื่อถึงบุรุษ บนยอดมีเสาโทริอิตั้งอยู่ หินทั้งสองก้อนนี้ในยามน้ำลงจะเห็นว่าจริง ๆ แล้วเชื่อมกัน
ศาลเจ้าโอกิตะมะนั้นสร้างขึ้นด้วยศรัทธาต่อซารูตาฮิโกะโนะโอคามิ (Sarutahiko Ōkami) และอูกาโนมิตามะ (Ukanomitama) รอบ ๆ ศาลเจ้าสามารถพบรูปปั้นกบอยู่รายรอบ ศาลเจ้านี้ตั้งอยู่ไม่ไกลจากศาลเจ้าอิเซะ ศาลเจ้าสำคัญสูงสุดของชินโต
คฑาวุธ หาญคำภา
คฑาวุธ หาญคำภา มีชื่อเล่นว่าท๊อป เป็นนักฟุตซอลชาวไทย ในตำแหน่งผู้รักษาประตู ปัจจุบันสังกัดแบงค็อก บีทีเอส และทีมชาติไทย
คุรุนานักชยันตี
เทศกาลต่าง ๆ ในศาสนาซิกข์นั้นเกี่ยวข้องกับการครบรอบต่าง ๆ ของคุรุซิกข์ทั้ง 10 ท่าน ผู้มีส่วนสร้างความเชื่อซิกข์ให้เกิดเป็นรูปเป็นร่างขึ้น วันเกิดของคุรุซิกข์นั้นเรียกว่า “คุรปุรับ” ถือว่าเป็นโอกาสสำคัญที่จะเฉลิมฉลองและสวดภาวนากันในหมู่ซิกข์ คุรุนานัก ผู้ก่อตั้งศาสนาซิกข์ เกิดที่เมือง Rai-Bhoi-di Talwandi หรือในปัจจุบันตั้งอยู่ในคุรุนานกาสาหิบ อำเภอเศขูปุระ (Shekhupura District) ประเทศปากีสถาน ในประเทศอินเดียกำหนดให้วันนี้เป็นวันหยุดในประเทศอินเดีย
ในภาอีพล ชนามสาขี (Bhai Bala Janamsakhi) ซึ่งเป็นที่ถกเถียงระบุว่าคุรุนานักเกิดในวันพระจันทร์เต็มดวง (ปุรนิมา) เดือนกติกตามปฏิทินจันทรคติอินเดีย ชาวซิกข์เฉลิมฉลองคุรุนานักคุรปุรับในช่วงเดือนพฤศจิกายนด้วยเกตุที่กล่าวข้างต้น และปฏิบัติอย่างฝังแน่นในธรรมเนียมปฏิบัติซิกข์ อย่างไรก็ตามมีนักวิชาการและหน่วยงานบางส่วนเชื่อว่าวันเกิดของคุรุนานักควรจะเฉลิมฉลองในเทศกาลไวสาขี ซึ่งตรงกับวันที่ 14 เมษายน ตามปฏิทินนานักศาหิดั้งเดิม ซึ่งระบุไว้โดยศรีอกาลตัขต์ในปี 2003 อย่างไรก็ตามผู้คนและองค์กรจำนวนมากยังคงฉลองตามธรรมเนียมในวันพระจันทร์เต็มดวง (ปุรนิมา) ของเดือนการติก ตามประสงค์ของสันตะซิกข์หลายองค์
การเฉลิมฉลองโดยทั่วไปเหมือนกันหมดในชาวซิกข์ อาจมีเพลงสวดที่แตกต่างกันไป การเฉลิมฉลองมักเริ่มด้วย “ปรภัตเผริส“ (Prabhat Pheris) ซึ่งคือพิธีช่วงเช้าตรู่ จัดที่คุรุทวาราและขยายไปยังชุมชนโดยรอบขับร้องเพลงสวด โดยทั่วไปแล้วสองวันก่อนวันงานจะมีการ “อขันตปาถะ“ (Akhand Path) คือการอ่านคัมภีร์ศรีคุรุครันถสาหิบ ต่อเนื่องยาว 48 ชั่วโมงในคุรุทวารา
หนึ่งวันก่อนวันงานจะมีพิธีที่เรียกว่า “นครกิรตัน” (Nagarkirtan) นำโดยปัญจปียาร์ (Panj Pyara) เป็นผู้นำขบวนถือธงซิกข์ (ธงนิศานสาหิบ; Nishan Sahib) และแห่เกี้ยว (ปัลกิ; Palki) ที่ภายในตั้งคุรุครันถสาหิบ ตามด้วยขบวนนักขับร้องบทสวด และศาสนิกชนร้องคอรัส ในขบวนยังมีวงเครื่องทองเหลือง และกลุ่ม “คัตกา” (Gatka) แสดงดาบ ศิลปะการป้องกันตัว และจำลองการทำศึกโดยใช้อาวุธแบบดั้งเดิม ขบวนนี้มักแห่ไปตามถนนของเมือง ทางเดินที่ผ่านจะคลุมด้วยป้ายต่าง ๆ ประตูก็จะประดับด้วยธงและดอกไม้เพื่อเฉลิมฉลองโอกาสพิเศษนี้
ในวันงานคุรปุรับ การเฉลิมฉลองเริ่มแต่เช้าตรู่ ราวตี 4-5 เวลาซึ่งเรียกว่าเป็นช่วง “อมฤตเวลา” (Amrit Vela) โดยเริ่มจากการขับร้องบทสวดตอนเช้า (อสา-กี-วาร์; Asaa-Ki-Vaar) ตามด้วยรูปแบบต่าง ๆ ของ “กฐา” (Katha; การนำคัมภีร์ออกมาแสดง) และ “กีรตัน” (Kirtan; บทสวดจากคัมภีร์) เพื่อสรรเสริญคุรุศาสดา หลังจากนั้นจะมีการจัดอาหารมื้อกลางวันอย่างพิเศษให้กับชุมชนภายในลังเกอร์ (Langar) ในคุรุทวาราโดยจิตอาสา ภายใต้แนวคิดที่ว่าทุกคน ทุกเพศ ทุกชนชั้นวรรณะ ควรจะได้รับอาหารด้วยจิตวิญญานของเสวา (Seva)
ปัญจตัขตะ
อกาลตัขตะ
ตัขตะศรีปัฏนาสาหิบ
ปัญจตาคัต
ลาส์ อูลริก
วรวิทย์ ตันติวัฒนทรัพย์
นายแพทย์วรวิทย์ ตันติวัฒนทรัพย์ เป็นแพทย์ชนบทดีเด่น ผู้อำนวยการโรงพยาบาลอุ้มผาง อำเภออุ้มผาง จังหวัดตาก เป็นแพทย์ชนบทประจำโรงพยาบาลแห่งนี้ตั้งแต่การใช้ทุนเมื่อ พ.ศ. 2534 จนถึงปัจจุบัน โดยไม่เคยย้ายโอนไปโรงพยาบาลอื่น โรงพยาบาลอุ้มผางเป็นโรงพยาบาลในพื้นที่ที่การคมนาคมเข้าถึงอย่างยากลำบาก และมีผู้ป่วยไร้สัญชาติจำนวนมาก การทำงานของนายแพทย์วรวิทย์จึงมักรวมถึงการดูแลทางการแพทย์ให้บุคคลไร้สัญชาติ การรับมือกับหนี้สินที่เกิดจากค่าใช้จ่ายส่วนเกินจากหลักประกันสุขภาพถ้วนหน้าซึ่งมาจากค่ารักษาพยาบาลของผู้ป่วยไร้สัญชาติ และการพัฒนาโรงพยาบาลในด้านต่าง ๆ ให้สามารถพึ่งพาตนเองได้ นอกจากนี้นายแพทย์วรวิทย์ยังเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย
นายแพทย์วรวิทย์เป็นชาวอำเภอพนมสารคาม จังหวัดฉะเชิงเทรา จบการศึกษาจากคณะแพทยศาสตร์ มหาวิทยาลัยศรีนครินทรวิโรฒ รุ่นที่ 1 เมื่อปี พ.ศ. 2534 และเลือกเป็นแพทย์ใช้ทุนที่โรงพยาบาลอุ้มผางด้วยความตั้งใจเดิมที่จะใช้ทุนเพียงหนึ่งปี
โรงพยาบาลอุ้มผาง.
ในขณะนั้นโรงพยาบาลอุ้มผางเป็นโรงพยาบาลขนาด 10 เตียง นับจากนั้น นายแพทย์วรวิทย์พัฒนาโรงพยาบาลอุ้มผางโดยยึดหลักการพึ่งพาตนเองเป็นหลัก ดังสังเกตได้จากโครงการรับบริจาคยา ไปจนถึงอุปกรณ์ช่วยการแพทย์ต่าง ๆ โดยมีการบริหารงานเพื่อลดค่าใช้จ่ายของโรงพยาบาลลงในหลายด้าน เช่น ติดตั้งโซล่าร์เซลล์ และดูแลปรับปรุงระบบไฟฟ้าและประปาของโรงพยาบาลในช่วงแรก ๆ
กิจกรรมสัญชาติ.
เมื่อปี พ.ศ. 2553 ได้ตั้ง “คลินิกกฎหมาย” เพื่อดำเนินงานด้านกฎหมายขอสัญชาติไทยให้กับบุคคลไร้สัญชาติ นอกจากนี้ยังนำเงินส่วนบุคคลจัดตั้งเป็นเงินทุนการศึกษาสำหรับนักเรียนในพื้นที่ และบริหารงานสนับสนุนโรงพยาบาลส่งเสริมสุขภาพตำบล 7 แห่ง สถานบริการสาธารณสุขชุมชน 6 แห่ง สุขศาลาพระราชทาน 2 แห่งและสุขศาลาหมู่บ้าน 13 แห่งในฐานะโรงพยาบาลแม่ข่าย
นอกจากนี้เขายังเป็นผู้มีส่วนสำคัญในการเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย
นายแพทย์วรวิทย์ ตันติวัฒนทรัพย์ เคยได้รับรางวัลต่าง ๆ ดังนี้
เชฟวี่
กฤษฎีกาพ็อทซ์ดัม
กฤษฎีกาพ็อทซ์ดัม  ได้รับการประกาศโดยฟรีดริช วิลเฮ็ล์ม ผู้คัดเลือกแห่งบรันเดินบวร์คและดยุกแห่งปรัสเซีย เมื่อวันที่ 29 ตุลาคม ค.ศ. 1685 ที่เมืองพ็อทซ์ดัม เพื่อตอบโต้การที่พระราชกฤษฎีกาน็องต์ถูกเพิกถอนโดยพระราชกฤษฎีกาฟงแตนโบล  กฤษฎีกาพ็อทซ์ดัมทำให้ผู้นับถือนิกายโปรเตสแตนต์จำนวนมากเริ่มเข้ามาตั้งถิ่นฐานในบรันเดินบวร์ค
ในวันที่ 22 ตุลาคม ค.ศ. 1685 พระเจ้าหลุยส์ที่ 14 แห่งฝรั่งเศส ทรงตราพระราชกฤษฎีกาฟงแตนโบล ซึ่งเป็นหนึ่งในแผนปิดโบสถ์และโรงเรียนของกลุ่มชาติพันธุ์อูว์เกอโนในฝรั่งเศสที่นับถือโปรเตสแตนต์ ราชสำนักฝรั่งเศสพยายามข่มขู่ให้พวกอูว์เกอโนเหล่านี้เปลี่ยนมานับถือคาทอลิก กฎหมายฉบับนี้ทำให้สถานการณ์กดขี่ชนกลุ่มน้อยทางศาสนาทวีความเลวร้ายขึ้นไปอีก ในสองทศวรรษต่อมา คาดการณ์กันว่ามีพวกอูว์เกอโนราว 210,000 ถึง 900,000 คนที่อพยพออกจากฝรั่งเศส
ดินแดนเยอรมันแถบลุ่มแม่น้ำไรน์ที่อยู่ภายใต้จักรวรรดิโรมันอันศักดิ์สิทธิ์ กำลังประสบวิกฤตการลดลงของประชากรกว่าหนึ่งในสาม ซึ่งเป็นผลจากภาวะข้าวยากหมากแพงและโรคระบาดในช่วงสงครามสามสิบปี (ค.ศ. 1618–1648) ทางตะวันตกของบรันเดินบวร์ค-ปรัสเซียประสบภาวะล่มสลาย: ประชากรลดลงอย่างสาหัส, ความขาดแคลนแรงงานมีอยู่ไปทั่ว เรียกว่าเป็นยุคมืดในครึ่งหลังของคริสต์ศตวรรษที่ 17
ตรากฤษฎีกาฯ.
ด้วยคำแนะนำของฌากอบ อาบาดี  นักปรัชญา-เทววิทยาชาวฝรั่งเศส ฟรีดริช วิลเฮ็ล์ม ผู้คัดเลือกแห่งบรันเดินบวร์ค จึงได้ตรากฤษฎีกาพ็อทซ์ดัมเมื่อวันที่ 29 ตุลาคม ค.ศ. 1685 กฤษฎีกาฉบับนี้ได้ยกเว้นพิธีการเข้าเมืองต่าง ๆ ตลอดจนยกเว้นการเก็บภาษีจากทรัพย์สินทั้งปวงที่ผู้อพยพนำติดตัวมา อนุญาตให้ผู้อพยพเหล่านี้เข้าจับจองอยู่อาศัยในอาคารรกร้างที่เจ้าของเดิมไม่มีความประสงค์จะซ่อมบำรุงให้อยู่อาศัยได้ พวกเขาจะได้รับไม้ซุงและวัสดุสิ่งก่อสร้างอื่นตามความจำเป็นเหมาะสมโดยไม่มีค่าใช้จ่าย รวมถึงได้รับการยกเว้นการเก็บภาษีสิ่งปลูกสร้างในหกปีแรก
คาดการณ์ว่ามีพวกอูว์เกอโนกว่า 20,000 คนตอบรับกฤษฎีกานี้และอพยพเข้ามาอยู่ในบรันเดินบวร์ค-ปรัสเซีย กฎหมายฉบับนี้ไม่เพียงแต่ดึงดูดพวกอูว์เกอโนเท่านั้น แต่ยังดึงดูดชาวฝรั่งเศส ชาวรัสเซีย ชาวเนเธอร์แลนด์ และชาวโบฮีเมียที่นับถือโปรเตสแตนต์เช่นกัน จำนวนผู้อพยพเหล่านี้ช่วยฟื้นฟูและสร้างเสถียรภาพแก่เศรษฐกิจของแคว้นภายหลังต้องบอบช้ำจากสงครามที่เกิดทั่วทั้งยุโรปในคริสต์ศตวรรษที่ 17
Total Nonstop Action Wrestling tournaments
ฟุตบอลเอเชียเยาวชนหญิงอายุไม่เกิน 19 ปี 2019
การแข่งขัน ฟุตบอลเอเชียเยาวชนหญิงอายุไม่เกิน 19 ปี 2019 เป็นการแข่งขันครั้งที่ 10 ของ ฟุตบอลเอเชียเยาวชนหญิงอายุไม่เกิน 19 ปี, เป็นการแข่งขันชิงแชมป์ฟุตบอลยุวชนซึ่งจัดตั้งโดย สมาพันธ์ฟุตบอลเอเชีย (เอเอฟซี) สำหรับทีมหญิงรุ่นอายุไม่เกิน 19 ปีของชาติในทวีปเอเชีย. ทัวร์นาเมนต์จะจัดขึ้นใน ประเทศไทย ระหว่างวันที่ 27 ตุลาคม และ 9 พฤศจิกายน ค.ศ. 2019, โดยมีแปดทีมทั้งหมดเข้าร่วมการแข่งขัน.
การแข่งขันจะลงเล่นที่สองสนามแข่งขัน, ทั้งสองนัดที่ อำเภอเมืองชลบุรี ใน จังหวัดชลบุรี.
การจับสลากจะจัดขึ้นเมื่อวันที่ 23 พฤษภาคม ค.ศ. 2019, 16:30 ICT , ที่โรงแรมโอกวู้ดใน ชลบุรี, ประเทศไทย. แปดทีมถูกจับสลากอยู่ในสองกลุ่มที่มีสี่ทีม. แต่ละทีมคือทีมที่เป็นทีมวางตามประสิทธิภาพของพวกเขาใน ฟุตบอลเอเชียเยาวชนหญิงอายุไม่เกิน 19 ปี 2017 รอบสุดท้าย และ รอบคัดเลือก, กับชาติเจ้าภาพ ประเทศไทยที่ได้สิทธิ์อัตโนมัติและถูกกำหนดให้อยู่ในตำแหน่ง A1 ในการจับสลาก.
ผู้เล่นที่เกิดระหว่างวันที่ 1 มกราคม ค.ศ. 2000 และ 31 ธันวาคม ค.ศ. 2004 จะได้มีสิทธิ์ที่จะเข้าร่วมในการแข่งขัน. แต่ละทีมสามารถลงทะเบียนได้สูงสุดแค่ 23 คน (ขั้นต่ำสุดสามคนจะต้องเป็นผู้รักษาประตู).
เวลาทั้งหมดคือเวลาท้องถิ่น, ICT .
ทีมชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2020.
ทีมที่ชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2020.
ทีมที่ผ่านเข้ารอบสำหรับฟุตบอลโลกหญิงอายุไม่เกิน 20 ปี.
สามทีมจากเอเอฟซีด้านล่างนี้มาจากการคัดเลือกผ่านเข้าสู่ ฟุตบอลโลกหญิงอายุไม่เกิน 20 ปี 2020.
อินเตอร์เนชันแนลสเตเดียม (โยโกฮามะ)
ชิชา อมาตยกุล (ชื่อเดิม: กัลยวีร์ ภูมิสิริดล) ชื่อเล่น คิทตี้ (เกิด 5 สิงหาคม พ.ศ. 2536​) เป็นนักแสดง นางแบบ และนักร้องชาวไทย เป็นที่รู้จักจากการเป็นศิลปินเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ เมื่อปี พ.ศ. 2557 และมีผลงานด้านการแสดงละครโทรทัศน์เรื่อง เด็กใหม่ Girl from Nowhere (2561/2564) รับบท "แนนโน๊ะ"
ชิชา อมาตยกุล หรือชื่อเดิมว่า กัลยวีร์ ภูมิสิริดล เกิดเมื่อวันที่ 5 สิงหาคม พ.ศ. 2536 เธอเข้าศึกษาชั้นประถมศึกษาปีที 4 ที่โรงเรียนจิตรลดา และสอบเทียบชั้นมัธยมศึกษาตอนปลายภายใต้หลักสูตรของประเทศอังกฤษ (IGCSE) ขณะอายุเพียง 15 ปี ก่อนที่จะเข้าศึกษาต่อในระดับอุดมศึกษาที่คณะบริหารธุรกิจ มหาวิทยาลัยอัสสัมชัญ​ และ คณะนิติศาสตร์ มหาวิทยาลัยรามคำแหง​
ชิชาได้เข้าสังกัดกามิกาเซ่ตั้งแต่อายุ 17 ปี และมีผลงานเพลงร่วมกับสมาชิกอีก 4 คน ภายใต้ชื่อกลุ่ม Kiss me five โดยมีเพลงเปิดตัวคือเพลง "Kamikaze Wave" ในปี พ.ศ. 2553 พร้อมกับเพื่อนในกลุ่มและกามิกาเซ่รุ่น 2 อีกหลายกลุ่ม เช่น เอกซ์ ไอ เอส, ทรี.ทู.วัน, แคท-แพท เป็นต้น และได้ปล่อยซิงเกิลแรกคือ "Morning kiss" ตามด้วยเพลง "ไวต่อความรู้สึก" และเพลงสุดท้ายก่อนที่เธอจะออกจากวงคือเพลง "คิดก่อนทิ้ง"
หลังจากเรียนจบชิชาได้กลับสู่วงการบันเทิงอีกครั้งโดยการแสดงละครโทรทัศน์เรื่อง "ชาติเจ้าพระยา" (2556) รับบท ดุจดาว ซีรีส์เรื่อง "จุดนัดภพ ปี 2" ตอน สาวปากแดง และตอน รักจุกอก (2556) รับบท สายป่าน ซึ่งเป็นละครฉายทางช่อง3 ทำให้เธอมีผลงานละครอื่นรวมถึงภาพยนตร์ตามมาอีกมากมาย
ชิชา อำมาตยกุล
ควอรา
ควอรา  เป็นเว็บไซต์ถามตอบสัญชาติอเมริกัน ซึ่งผู้ใช้อินเทอร์เน็ตทั่วไปสามารถมีส่วนร่วมได้โดยการถาม ตอบ และแก้ไขคำถามทั้งในแง่ของความเป็นจริงและความคิดเห็น โดยเปิดตัวครั้งแรกเมื่อวันที่ 21 มิถุนายน พ.ศ. 2553
ผู้สลายสารอินทรีย์